Farishtalar va shaytonlar
Farishtalar va iblislar — amerikalik yozuvchi Den Braun tomonidan yozilgan va „Pocket Books“, keyin esa „Corgi Books“ tomonidan nashr etilgan va 2000-yilda eng koʻp sotilgan sirli — triller romandir . Roman Braunning keyingi romanlarining qahramoni sifatida takrorlanadigan Robert Lengdon xarakterini taqdim etadi. „Farishtalar va iblislar“ romani koʻplab stilistik adabiy elementlarni oʻzida jamlagan, masalan, maxfiy jamiyatlarning fitnalari, bir kunlik vaqt oraligʻi va katolik cherkovi haqidagi qiziqarli maʼlumotlar. Kitob davomida qadimiy tarix, arxitektura va simvologiyaga ham koʻp havolalar mavjud. Romanning filmga moslashuvi 2009-yil, 15-may kuni katta ekranlar yuzini koʻrgan. Kitobda haqiqiy matbaachi Jon Lengdon tomonidan yaratilgan bir nechta ambigrammalar mavjud. „Farishtalar va iblislar“ va „Illuminati“ dizaynlaridan tashqari, kitobning nomi va qattiq muqovali kitob ustki qismi va yupqa qogʻozli versiyalarining ichki muqovasida ambigramma sifatida ham berilgan. Kitobda Yer, Havo, Olov va Suv soʻzlarining ambigrammalari ham mavjud boʻlib, bu kitob mashhurligi tufayli ambigramma sanʼatini omma eʼtiboriga havola etishga xizmat qilgan. Kitobda tilga olingan „Illuminati olmosi“ olmos shaklida joylashtirilgan toʻrt elementning ambigrammasi hisoblanadi.